cyanic-selkie/wikianc huggingface dataset:
Ագուսալու
Արտաքին հղումներ
Կատեգորիա:Էստոնիայի Իդա-Վիրումաա նահանգի Իլուկա շրջանի բնակավայրեր Կատեգորիա:Էստոնիայի գյուղեր
Եկատերինա Դավիդովա
Եկատերինա Դավիդովա (Екатерина Алексеевна Давыдова, ). ռուս գեղասահորդուհի, 1996 թվականի աշխարհի չեմպիոն պատանիների կարգում, Ռուսաստանի առաջնության մրցանակակիր (1997 թվական)՝ պարեր սառույցի վրա ձևում Ռոման Կոստոմարովի հետ ։ Միջազգային դասի Ռուսաստանի սպորտի վարպետ (1996)։
Կենսագրություն
Եկատերինա Դավիդովան ծնվել է 1978 թվականի սեպտեմբերի 17-ին Մոսկվայում՝ հայտնի գեղասահորդուհի և մարզիչ Լիդիա Կարավաևայի ընտանիքում։ Գեղասահքով սկսել է զբաղվել չորս տարեկանից՝ Իրինա Ստրախովայի ղեկավարությամբ։ 1987 թվականին մենասահքից անցնում է պարեր սառույցի վրա ձևին, որտեղ նրա պարընկերը դառնում է Ռոման Կոստոմարովը։ 1993-1994 թթ. մրցաշրջանում (աշխարհի պատանիների առաջնությունում առաջին անգամ հանդես գալուց հետո) սահել է Վազգեն Ազրոյանի հետ, սակայն հետո կրկին շարունակում է հանդես գալ Ռոման Կոստոմարովի հետ։ Տարբեր տարիների ընթացքում նրանց հետ աշխատել են Լիդիա Կարավաևան, Սվետլանա Ալեքսեևան և Օլեգ Էպշտեյնը։
Եկատերինան և Ռոմանը դարձել են աշխարհի չեմպիոն պատանիների կարգում (1996), Ռուսաստանի առաջնության բրոնզե մեդալակիր (1997), արծաթե մրցանակակիրներ Կարլ Շեֆերի հուշամրցաշարում (1997) և «Finlandia Trophy» (1997) միջազգային մրցաշարերում։ Սակայն 1997 թվականի վերջին այս զույգը բաժանվեց, և Եկատերինան որոշեց ավարտել իր սպորտային կարիերան։ Վերջին ելույթը Հարավային Կորեայում անցկացված Ձմեռային ունիվերսիադան էր, որտեղ մարզիկները չկարողացան ավարտել իրենց ելույթը։
Հետագայում զբաղվել է մարզչական գործունեությամբ, իսկ 1997-2009 թթ.-ին եղել է Իգոր Բոբրինի ղեկավարությամբ սառցե մանրանկարների թատրոնի մենակատար։
Կրթություն
2000 թվականին ավարտել է Ռուսաստանի պետական ֆիզիկական կուլտուրայի ակադեմիան։
Սպորտային ձռքբերումներ
Արտաքին հղումներ
Կատեգորիա:Ռուս գեղասահորդներ
Վերներ Ռայնհարթ
Վերներ Ռայնհարթ (Werner Reinhart, ), շվեյցարացի վաճառական, բարերար, սիրողական կլարնետահար և կոմպոզիտորների և գրողների, մասնավորապես՝ Իգոր Ստրավինսկու և Ռայներ Մարիա Ռիլկեի հովանավորը։ Ռայնհարթը ծանոթ էր և նամակագրում էր 20-րդ դարի սկզբի կեսերին Եվրոպայում ապրող բազմաթիվ արվեստագետների և երաժիշտների հետ, և Վինտերտուրում գտնվող նրա Վիլլա Ռայխենբերգը (Villa Rychenberg) դարձել էր երաժիշտների և գրողների միջազգային հանդիպման վայր ։
Նրան երբեմն անվանել են «Վինտերտուրի մեկենաս» ։ Ալիս Բայլին Վերներ Ռայնհարթին անվանել է «L'homme aux mains d'or»՝ ոսկե ձեռքերով մարդ, իսկ 1920 թվականի նրա դիմանկարն անվանել է «Ոսկե սրտով մարդը»։ Օսկար Կոկոշկան 1947 թվականին նույնպես ստեղծել է նրա դիմանկարը ։
Վերներ Ռայնհարթն իր հարստությունը ժառանգել է Վինտերտուրում տեղակայված Volkart ընտանեկան բիզնեսից, որը նա ղեկավարել է ավագ եղբոր՝ Գեորգի հետ միասին ։ Ռայնհարթն ու Հերման Շերխենը 1922-1950 թվականներին առաջատար դեր են խաղացել Վինտերտուրի երաժշտական կյանքի ձևավորման գործում՝ շեշտը դնելով ժամանակակից երաժշտության վրա, և առանցքային դեր են ունեցել այնտեղ ծավալվով բազմաթիվ պրեմիերաներում ։ Շերխենը այն մարդկանցից էր, ում Ռայնհարթը հովանավորում էր, հատկապես Շերխենի դեպքում, քանի որ նա պետք է ալիմենտ վճարեր նախկին հինգ կանանց ։
Իգոր Ստրավինսկի
Իգոր Ստրավինսկին Ռեյնհարթին ֆինանսական աջակցության համար դիմել է, երբ նա գրում էր Histoire du soldat (Զինվորի հեքիաթը) աշխատանքը։ Առաջին ներկայացումը ղեկավարել է Էռնեստ Անսերմետը 1918 թվականի սեպտեմբերի 28-ին Լոզանի քաղաքային թատրոնում։ Վերներ Ռայնհարթը հովանավորել է այս ներկայացումը և մեծ մասամբ ապահովագրել է այն։ Ի նշան երախտագիտության՝ Ստրավինսկին աշխատանքը նվիրել է Ռայնհարթին և նույնիսկ նրան է տվել բնօրինակ ձեռագիրը ։
Ռայնհարթը շարունակել է աջակցել Ստրավինսկուն 1919 թվականին՝ ֆինանսավորելով նրա վերջին կամերային երաժշտության համերգների շարքը, այդ թվում հինգ համարից բաղկացած սյուիտ «Զինվորի հեքիաթը» աշխատանքից՝ մշակված կլառնետի, ջութակի և դաշնամուրի համար ։ Սյուիտն առաջին անգամ հնչել է 1919 թվականի նոյեմբերի 8-ին, Լոզանում, շատ ավելի վաղ, քան յոթ օրիգինալ գործիքների համար գրված առավել հայտնի սյուիտի լայն ճանաչում ձեռքբերելը ։ Ստրավինսկին իր «Երեք գործ կլարինետի համար» աշխատանքը նվիրել է Ռայնհարթին՝ ի երախտագիտություն նրա շարունակական աջակցության  ։
Վինտերտուրում գտնվող իր տանը Ռայնհարթը հիմնել է Ստրավինսկյանայի երաժշտական գրադարան ։
Ռայներ Մարիա Ռիլկե
1919 թվականին Ռայներ Մարիա Ռիլկեն Մյունխենից մեկնեց Շվեյցարիա։ Արտաքին դրդապատճառը Ցյուրիխում դասախոսության հրավերն էր, բայց իրական պատճառը հետպատերազմյան քաոսից փախչելու և «Դուինյան էլեգիաների» վերաբերյալ իր աշխատանքը նորից սկսելու ցանկությունն էր։ Հարմար բնակավայր գտնելը դժվար էր, և Ռիլկեն ապրել է տարբեր վայրերում։ Միայն 1921 թվականի ամռանը նա կարողացել է մշտական բնակություն հաստատել Վեյրաս կոմունայի Շատո դե Մուզոտում՝ Վալեի Սիերի մոտ։ 1922 թվականի փետրվարին Մուզոտում Ռիլկեն ոգեշնչման փոթորկի ներքո գրել է Օրփեոսին ուղղված հիսունհինգ սոնետների մեծ մասը և բանաստեղծությունների մի քանի փոքր ժողովածուներ ։ 1922 թվականի մայիսին, երբ նա որոշեց, որ կարող է իրեն թույլ տալ զգալի անհրաժեշտ վերանորոգման ծախսերը, Վերներ Ռայնհարթը գնեց Մուզոտը, որպեսզի Ռիլկեն կարողանա այնտեղ ապրել առանց վարձակալության և դարձավ Ռիլկեի հովանավորը ։ Այստեղ Ռիլկեն ավարտեց իր «Դուինյան էլեգիաները» ։
Այդ ընթացքում Ռեյնհարթը Ռիլկեին ծանոթացրել է իր հովանավորյալ ավստրալացի ջութակահարուհի Ալմա Մուդիի հետ ։ Ռիլկեն այնքան տպավորված էր նրա կատարմամբ, որ նամակում գրել է. «Ինչ ձայն, ինչ ճոխություն, ինչ վճռականություն։ Սա և «Սոնետներ Օրփեոսին» նույն ձայնի երկու լար են։ Ալման հիմնականում կատարում էր Բախ։ Մուզոտը ստացավ իր երաժշտական մկրտությունը․․․» ։
Ծանոթագրություններ
Կատեգորիա:Շվեյցարացի բարեգործներ
Զնդան (Տրապիզոնի գավառ)
Զնդան, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Բելայա (գյուղ, Չեմերովեցի շրջան)
Բելայա (Біла), գյուղ Ուկրաինայի Խմելնիցկիի մարզի Չեմերովեցի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Չեմերովեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1493 թվականին հիմնադրված բնակավայրեր
Բեգուդի
Բեգուդի, գյուղ Արևմտյան Հայաստանում, Էրզրումի վիլայեթի Խնուսի գավառում ։ Գտնվում էր Արոս գյուղից 15-17 կմ հեռու։
Բնակչություն
XX դարի սկզբին ուներ 19 տուն բնակիչ։
Պատմամշակութային կառույցներ
Բեգուդին ուներ քարակերտ եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Զաուդհորն (համայնք)
Զաուդհորն (Zuidhorn ), համայնք Նիդերլանդների Խրոնինգեն մարզում։ Տարածքը 125,62 կմ² է, բնակչությունը՝ 18.397 (2011 թ.)։ Մեկ շնչի տարեկան միջին եկամուտը 12.500 եվրո է։
Կատեգորիա:Խրոնինգենի համայնքներ
Black Market
«Black Market», ամերիկացի ռեփեր Ռիք Ռոսի ութերորդ ալբոմը։ Այն թողարկվել է 2015 թվականի դեկտեմբերի 4-ին Maybach Music Group, Def Jam Recordings և Slip-n-Slide Records լեյբլների կողմից ։ Ալբոմում իրենց մասնակցությունն ունեն Ջոն Լեջենդը, Սի Լո Գրինը, Նեսը, Մրայա Քերին, Մերի Ջեյ Բլայջը, Քրիս Բրաունը, Future-ը և The-Dream-ը ։ Ալբոմի հիմնական երգացանկը ներառում է 14 երգ, սակայն ևս 3 երգ որպես բոնուս ընդգրկված է դելյուքս թողարկման մեջ ։
Նախապատմություն և թողարկում
2015 թվականի հոկտեմբերի 6-ին հայտնի դարձավ, որ Ռոսի նոր ալբոմը կոչվելու է «Black Market» և այն թողարկվելու է նույն տարվա դեկտեմբերին ։ Նոյեմբերի 2-ին ցուցադրվեց ալբոմի շապիկը, իսկ նոյեմբերի 16-ին հրապարակվեց ալբոմի երգացանկը ։ Դեկտեմբերի 4-ին ալբոմը պաշտոնապես դուրս եկավ վաճառքի ։
Արտաքին հղումներ
Կատեգորիա:2015 ալբոմներ Կատեգորիա:Անգլալեզու ալբոմներ
(4751) Էլիսմանինգ
(4751) Էլիսմանինգ (Alicemanning), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 17-ին Բրայան Մենինգի կողմից Ստեկենբրիջում ։
Միջին հեռավորությունը Արեգակից կազմում է 3,181687 ա. մ., առավելագույնը մոտենում է 2,6456 ա. մ. հեռավորության վրա և հեռանում 3,7178 ա. մ. ։ Արեգակի շուրջ մեկ ամբողջական պտույտ է կատարում 2072,93 երկրային օրվա ընթացքում, իր ուղեծրով շարժվելով միջինում 0,173667 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,6° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Բրայան Մենինգի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բադ Կրոցինգեն
Բադ Կրոցինգեն  (Bad Krozingen, Bad Chrozige), կոմունա Գերմանիայի Բադեն Վյուրտեմբերգ երկրամասում։
Մտնում է Բրայսգաու Վերին Շվարցվալդ շրջանի կազմում։ Բնակչությունը կազմում է 17 063 մարդ (ըստ 2010 թվականի դեկտեմբերի 31-ի) ։ Տարածքը կազմում է 35,66 կմ²։ Պաշտոնական կոդ՝ 08 3 15 006։
Արտաքին հղումներ
Կատեգորիա:Գերմանիայի քաղաքներ
Պոդգորնի (գյուղ, Ժելեզնոգորսկ քաղաքային օկրուգ)
Պոդգորնի (Подгорный), գյուղ Ռուսաստանի Կրասնոյարսկի երկրամասի Ժելեզնոգորսկ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 6196 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1953 թվականին հիմնադրված բնակավայրեր Կատեգորիա:Ռուսաստանի Կրասնոյարսկի երկրամասի Ժելեզնոգորսկ քաղաքային օկրուգի բնակավայրեր
Նաթանիել Փարքեր Ուիլլիս
Նաթանիել Փարքեր Ուիլլիս (Nathaniel Parker Willis, ), ամերիկացի գրող և խմբագիր, որը համագործակցել է ամերիկացի նշանավոր հեղինակների հետ, ներառյալ Էդգար Ալլան Պոն և Հենրի Լոնգֆելոն։ Ժամանակին համարվել է ամսագրերի համար հոդվածների ամենաբարձր վարձատրվող հեղինակ։ Որոշ ժամանակ եղել է նախկին ստրկուհի և ապագա գրող Հերիետ Ջեյքոբսի գործատուն։ Կոմպոզիտոր Ռիչարդ Ստորս Ուիլիսի և գրող Ֆանի Ֆեռնի եղբայրն է։
Կենսագրություն
Ծնվել է 1806 թվականի հունվարի 20-ին Փորթլենդում (Մեն), հրատարակիչների ընտանիքում։ Ուիլլիսի պապն ունեցել է թերթ Մասաչուսեթսում և Վիրջինիայում. , իսկ նրա հայրը հիմնել է Youth’s Companion-ը ՝ առաջին թերթը, որը նախատեսված է եղել հատուկ երեխաների համար ։ Ուիլլիսը գրականության հանդեպ հետաքրքրություն է ցուցաբերել Եյլի համալսարանում` սկսելով բանաստեղծություններ հրատարակելով։ Համալսարանն ավարտելուց հետո աշխատել է New York Mirror-ում՝ որպես թղթակից մեկնելով Եվրոպա ։ Վերադառնալով Նյու Յորք՝ նվիրվել է գրական կարիերային։ Աշխատելով տարբեր հրատարակությունների համար՝ Ուիլիսն ստացել է մոտ $ 100 մեկ հոդվածի համար, և արդյունքում նր տարեկան եկամուտը կազմել է 5000-ից մինչև 10,000 ԱՄՆ դոլար ։ 1846 թվականին հիմնադրել է սեփական հրատարակությունը՝ National Press, որն ութ ամիս անց վերանվանվել է Home Journal (1901 թվականին վերանվանվել է Town & Country): Շատ չանցած՝ Ուիլիսը բնակություն է հաստատել Հուդզոն գետի ափին գտնվող մի տանը, որտեղ նա ապրել է, մասամբ հեռանալով իր գործերից, մինչև իր մահը 1867 թվականին։
Ուիլլիսն իր երկերը գրել է առաջին դեմքով՝ ուղղակիորեն դիմելով ընթերցողներին։ Այս եղանակը հատկապես բնորոշ է նրա ճանապարհորդական նոթերին։ Այսպիսով, Ուիլլիսի գրական հեղինակությունը հիմնված էր հեղինակի բնավորության վրա։ Քննադատները, ներառյալ նրա քույրը, «Ռութ Հոլ» վեպում նկատել են կանացիություն ու Ուիլլիսի եվրոպական վարվելաձևը։ Ուիլիսը հրատարակել է մի քանի պոեմներ, հեքիաթներ և պիես։ Չնայած իր ժամանակակիցների շրջանում ժողովրդականությանը՝ մահից առաջ Ուիլլիսը գործնականում մոռացության է մատնվել։
Գրականություն
Կատեգորիա:Ամերիկացի գրողներ Կատեգորիա:Բրիտանացի հեռուստատեսային դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ
Պոլեսիեի դաշտավայր
Պոլեսիեի դաշտավայր, ընդարձակ հովիտ գտնվում է Բելառուսիայի հարավում, Ուկրաինայի հյուսիսում, Ռուսաստանի արևմտյան և Լեհաստանի արևելյան մասերում։ Դաշտավայրը գտնվում է Բելառուսիայի Բրեստի, Գոմելի և Մոգիլևի մարզերում՝ Բելառուսյան Պոլեսիե, Ուկրաինայի Վոլինի, Ռովնոյի, Ժիտոմիրի մարզերում և Կիևի, Չեռնիգովի և Սումիի մորզերի հյուսիսային մասերում՝ Ուկրաինական Պոլեսիե, Ռուսաստանի Բրյանսկի մարզի՝ Բրյանսկ-Ժիտոմիրյան Պոլեսիե, ինչպես նաև Լեհաստանի տարածքում։
Զբաղեցնում է Արևելաեվրոպական հարթավայրի արևմտյան մասը, ընդհանուր մակերեսը կազմում է մոտ 270 հազար կմ², բարձրությունները ընկած են 100 - 250 մ միջև։ Հարավային մասում առանձնանում է Սլովեչանսկ-Օվրուչանսկի բլրաշարը (բարձրությունը մինչև 316 մ)։ Կլիման չափավոր է։ Լանդշաֆտները բազմազան են։
Դաշտավայրի մեծ մասը զբաղեցված է անտառներով և ճահիճներով (Պինսկի կամ Պրիպյատի ճահիճներ)։ Անտառները զբաղեցնում են տարածքի մոտ 1/3 մասը։ Այստեղ հիմնականում աճում են սոճենիներ, կան նաև կաղնիներ, կաղամախիներ, եղևնիներ, բոխիներ, գետերի հովիտների ճահճացված տարածքներում անտառներում աճում են լաստենիներ, կեչիներ, հացենիներ, բարդիներ։ Տարածքի մոտ 1/4 մասը զբաղեցնում են մարգագետինները։
Այստեղ գտնվում են բազմաթիվ լճեր, որոնցից են Չեռվոնոե լիճը, Վիգոնովսկոե լիճը, Սվիտյազ լիճը և այլն։
Օգտակար հանածոներն են՝ նավթը և գորշ ածուխը (հիմնականում Պրիպյատի իջվածքում), տորֆը (Պինսկի, Վոլինի շրջաններում և այլուր), կալիումական աղեր (Ստարոբինսկի հանքավայր)։
Արտաքին հղումներ
Կատեգորիա:Ուկրաինայի դաշտավայրեր Կատեգորիա:Բելառուսի դաշտավայրեր Կատեգորիա:Ռուսաստանի դաշտավայրեր
Իգրովկա (գյուղ, Յանաուլսկի շրջան)
Բնակչությունը 2009 թվականին գրանցված տվյալներով կազմում էր 83 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Յանաուլսկի շրջանի բնակավայրեր
Զաուդպլաս (համայնք)
Զաուդպլաս (Zuidplas ), համայնք Նիդերլանդների Հարավային Հոլանդիա մարզում։ Տարածքը 59,36 կմ² է, բնակչությունը՝ 40.387 (2011 թ.)։
Կատեգորիա:Հարավային Հոլանդիայի համայնքներ Կատեգորիա:2010 թվականին հիմնադրված բնակավայրեր
Ահաստե
Ահաստե (Ahaste), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 179 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Աուդռու շրջանի բնակավայրեր Կատեգորիա:Էստոնիայի գյուղեր
Պիետրո Մասկանյի
Պիետրո Մասկանյի (Pietro Mascagni, ), իտալացի կոմպոզիտոր, գրել է 17 օպերա, օպերայում «վերիզմ» ուղղության հիմնադիրներից մեկը, գրել է 17 օպերա և օպերետ, որոնցից համաշխարհային հռչակ է վայելում և այսօր էլ հաճախ բեմադրրվում է «Գեղջկական ասպետություն» (Cavalleria rusticana, 1890, ըստ Ջովաննի Վերգայի համանուն պիեսի) օպերան։ Բացի նշված օպերայից հայտնի են նրա «Ընկեր Ֆրից» (L’amico Fritz, 1891) և «Իրիս» (Iris, 1898) օպերաները։
Սովորել է Միլանի երաժշտանոցում, աշխատել դիրիժոր։ Ճանաչում է ձեռք բերում 1890 թ.՝ «Գեղջկական ասպետություն» օպերան գրելուց հետո, որը Հռոմի օպերային թատրոնում առաջին բեմադրությունից հետո անմիջապես նվաճում է Եվրոպայի, Ռուսաստանի և Ամերիկայի բեմերը։
Ծանոթագրություններ
Կատեգորիա:Իտալացի կոմպոզիտորներ Կատեգորիա:Օպերային կոմպոզիտորներ Կատեգորիա:20-րդ դարի դասական կոմպոզիտորներ Կատեգորիա:Իտալացի դիրիժորներ
Սևծովյան տարածաշրջան
Սևծովյան տարածաշրջան (Karadeniz Bölgesi), Թուրքիայի Հանրապետության 7 տարածաշրջաններից մեկն է, որը կազմված է 18 պրովինցիաներից (իլերից)։ Ընդգրկում է Պոնտոսի պատմական տարածքը։
Բնակչություն
Բացի թուրքերից Սևծովյան տարածաշրջանի բնակչության որոշ մասը կազմում է նաև համշենահայերը և որոշ քարթվելական ազգություններ, որոնք հիմնականում ապրում են հյուսիսարևելյան մասում։
Արտաքին հղումներ
Կատեգորիա:Սևծովյան տարածաշրջան Կատեգորիա:Փոքր Ասիա Կատեգորիա:Հին Հունաստանի աշխարհագրություն
Մեծ Պորոժնյայա
Մեծ Պորոժնյայա (Большая Порожняя), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին 1756 կմ հեռավորության վրա։ Գետի երկարությունը կազմում է 32 կմ, ջրահավաք ավազանը՝ 266 կմ²։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Էրիկ Ֆլեմինգ
Էրիկ Ֆլեմինգ (Eric Fleming; ), ամերիկացի թատրոնի, կինոյի և հեռուստատեսության դերասան։ Ավելի հայտնի է «Rawhide» հեռուստասերալում Գիլ Ֆեվորի դերով (1959-1965) ։
Կենսագրություն
Էդուարդ Հեդի կրտսերը (դերասանի իրական անունը) ծնվել է 1925 թվականի հուլիսի 4-ին Սանտա Պոլա քաղաքում (ԱՄՆ, Կալիֆոռնիա)։ Հոր անունը Էդուարդ էր, մոր անունը՝ Միլդրեդ, նա ընտանիքում միակ երեխան է եղել։ Ունեցել է բնածին արատ՝ ծուռթաթություն, որի պատճառով տեղաշարժվել է ձեռնափայտերով։ Դա բարկացնում էր հորը, ով այդ պատճառով հաճախ էր ծեծի ենթարկում որդուն։ Ութ տարեկանում Էդուարդը փորձել է սպանել հորը, սակայն ատրճանակի փչացած լինելու պատճառով փորձը ձախողվել է։ Հավանաբար այդ դեպքից հետո տղան լքել է տունը։ Ի սկզբանե բնակություն է հաստատել Լոս Անջելեսում, ապա տեղափոխվել Չիկագո, որտեղ կռվի է բռնվել գանգստերների հետ։ Տասնմեկ տարեկանում վնասվածք է ստացել բանդիտական խմբում փոխհրաձգության ժամանակ, հայտնվել է հիվանդանոցում, որտեղից նրան դուրս գրելուց հետո տուն է տարել մայրը։ Վերջինս ամուսնալուծվել էր։ Պատանին գնացել է դպրոց, սակայն կիսատ է թողել, քանի որ երկրում սկսվել էր Մեծ ճգնաժամը։ Էդուարդը, փոխելով մի քանի աշխատանք, ընդունվել է ԱՄՆ առևտրային նավատորմ, որտեղից էլ 1942 թվականին տեղափոխվել է ռազմական նավատորմ։ Ծառայել է ռազմածովային կոնստրուկտորային գումարտակում՝ լինելով այսպես կոչված «Ծովային մեղու»։
Ֆլեմինգը գրազ է եկել, որ կարող է բարձրացնել 91 կիլոգրամ բեռ, սակայն փորձը չի հաջողվել, և վնասել է դեմքը։ Պլաստիկ վիրահատության արդյունքում դժվարությամբ կարողացել են վերականգնել նրա ճակատը, քիթը և ծնոտը։ Մինչ այդ դեպքը Էրիկն իրեն համարում էր «տգեղ», իսկ ավելի ուշ ֆա անվանել է «արժեքների հրաշալի հաշվեկշիռ»։
Պատերազմի ավարտից հետո Էդուարդը վերադարձել է  Paramount Pictures,  որտեղ մինչև բանակն աշխատել է որպես շինարար, բեռնակիր և ատաղձագործ։ Այնտեղ սկսնակ դերասանի հետ գրազ է եկել, որ լսումներին կխաղա նրանից լավ՝ չունենալով դերասանական կրթություն։ Այս անգամ ևս պարտվել է 100 դոլար (2020 թվականի կուրսով ավելի քան 1300 դոլար), գրեթե բոլորը, ինչ ուներ այդ ժամանակ ։ Որոշելով, որ «ինչպես դերասանական վարպետությունը ինձնից խլել է 100 դոլար, այնպես էլ կվերադարձնի», նա սկսել է երեկոյան հաճախել դերասանական դասընթացների։ Արդյունքում 1950 թվականից սկսել է հայտնվել բրոդվեյան հարթակների վրա, 1951 թվականից նկարահանվել է հեռուստասերիալներում և հեռուստաֆիլմերում, 1955 թվականին կայացել է դերասանի դեբյուտը մեծ էկրանին։ Որպես դերասան Էդուարդը ընտրել է Էրիկ Ֆլեմինգ կեղծանունը։
1958 թվականինն Ֆլեմինգն անցել է քասթինգ «Rawhide» հեռուստասերիալի գլխավոր դերերից մեկի համար։ Վեց տարի շարունակ խաղացել է հեռուստասերիալի 202 էպիզոդում։ Նա նաև կատարել է սցենարիստական աշխատանք 2 էպիզոդում։ Այդ դերի համար 1961, 1962, 1964 և 1965 թվականներին Կովբոյների և վեստեռնների ազգային թանգարանի կողմից նա չորս անգամ ստացել է «Վեստեռնի ժառանգություն» մրցանակ։ «Сыромятной плети» սերիալում մեկ տարի նկարահանվելու համար Ֆլեմինգը ստանում էր 220 000 դոլար (2020 թվականի կուրսով ավելի քան 1 930 000) ։
1966 թվականին Ֆլեմինգը պայմանագիր է կնքել «Գնում ենք կախարդին հանդիպելու» հեռուստասերիալի «Բարձր ջունգլիներ» էպիզոդում նկարահանվելու համար։ Նկարահանումները պետք է տևեին մոտ մեկուկես ամիս Պերուի Ուանուկո շրջանում՝ Տինգո-Մարիա քաղաքի մոտակայքում։ Սեպտեմբերի 28-ին Էրիկը հեռուստասերալի մեկ այլ դերասանի՝ Նիկո Մինադրոսի հետ Հուլյագա գետում կանոեով նավարկում էր։ Նրանց նավակը շրջվել է, Մինարդոսը կարողացել է հասնել ափ, իսկ Ֆլեմինգը խեղդվել է, նրա մարմինը հայտնաբերվել է երեք օր անց։
Էրիկ Ֆլեմինգը երբեք ամուսնացած չի եղել, սակայն մահվան պահին Կալիֆոռնիայում էր գտնվում նրա ապագա հարսնացուն՝ Լին Գարբերը։
Սելջուկ
Սելջուկ (Seljuk Beg Dukak - Սելջուկ բեգ Դուկակ, Selçuk Bey Սելչուք բեյ, السلاجقة Saljūq; նաև՝ Seldjuk, Seldjuq, Seljuq, Սելջուկ իբն Դուկակ (Թոկակ), կամ ալ-Մալիք ալ-Ղազի («Ճշմարիտ հավատքի մարտիկ-թագավոր»` ստացել է այս մականունը հեթանոսների դեմ կռվելիս, ), Օղուզա-թուրքմենական քընըք ցեղի առաջնորդ, Սելջուկների հարստության էպոնիմ ։
Կենսագրություն
Սելջուկի հայրը Թոկակն էր, որը սերում էր օղուզական քընըք ցեղի Թուղշերմիշների տոհմից։ Թոկակը զինվորական ծառայության մեջ էր գտնվում Ջենդի տիրակալ յաբգու Ալիի մոտ։ «Թոկակ» անունը նշանակում է «Երկաթե նետ» ։
Գրականություն
Կատեգորիա:Սելջուկներ
Mayhem
Mayhem, նորվեգական բլեք-մետալ խումբ, կազմավորվել է 1983 թվականին Օսլո քաղաքում։ Հանդիսանում են ուղղվածության հիմնադիրներից և իրական բլեք-մետալի խորհրդանիշներից մեկը։ Խումբը նվաճեց պաշտամունքային կարգավիճակ այն բանից հետո, երբ զոհվեցին իր գաղափարային առաջնորդները՝ վոկալիստ Պեր Ինգվե Օլինը, Դեդ կեղծանունով (1991 թվականի ապրիլի 8-ին ինքնասպան է եղել), և կիթառահար Օյսթեն Արսեթը՝ Եվրոնիմուս կեղծանունով (սպանել է Վարգ Վիկերնեսը 1993 թվական օգոստոսի 10-ին)։ Առաջին ստուդիական ալբոմի թողարկումից հետո՝ «De Mysteriis Dom Sathanas» (1994 թվական), խումբը մեկ տարով ցրվեց, և վերակազմավորվեց 1995 թվականին Հելհամմերի, Նեքրոբաթչերի և Բլասֆեմերի կողմից։ Նոր կազմով Մայհեմը հեռացավ դասական բլեք-մետալից։ Իրենց հետագա ստեղծագործությունների ուղղվածությունը ստացավ «փոսթ-բլեք-մետալ» անվանումը։
1984-1988
Սկսեցին նվագել Black Sabbath-ի, Venom-ի, Motörhead-ի երգերից, իսկ ավելի ուշ ձայնագրեցին դեմո Pure Fucking Armageddon-ը։ Դրա հրապարակումից հետո Արսեթը, որը նախկինում վոկալիստն էր, Սթաբերուդի հետ միասին ստուդիայի առաջին փորձերի ժամանակ հավաքագրեց երկու շրջանի վոկալիստներ՝ Էիրիկ Նորհայմը («Մեսսիա») և Սվեն Էրիկ Քրիստիանսենը («Մանյակ»), 1986 և 1987 թվականների համար։ Նորհայմը երգեց միայն համերգի համար, որը տեղի ունեցավ 1985-ի ապրիլի 20-ին, Ski-ում, և մինչև տարեվերջ նա լքեց Մեյհեմը։ Քրիստիանսենի հետ Մեյհեմը ձայնագրեց իր առաջին մինի ալբոմը՝ Deathcrush, 1987 թվականին։ Նրանք այն թողարկեցին Եվրոնիմուսի «Posercorpse Music» նոր ձևավորված լեյբլի միջոցով։
Մենհայմը և Եվրոնիմուսը 1986 թվականի մարտի 22-ին կատարում էին Ski թատրոնում ՝ որպես L.E.G.O: Կան այդ ելույթից պահպանված տեսանյութեր։ Այն վերանայվեց 1993 թ.-ին՝  որպես Եվրոնիմուսի՝ Օսլոյի հատուկ ռեկորդային խանութ Helvete-ի (նորվեգերենից՝ «դժոխք») հետ համատեղ ձեռնարկություն։
Մենհայմը և Մանյակը լքեցին խումբը 1988 թվականին։
Դեդի հետ (1988-1991)
Համերգների համար Դեդը գնաց մեծ քայլերի` հասնելու իր ուզած կերպարին և մթնոլորտին։ Իր կարիերայի սկզբից նա հայտնի էր կրելով «corpse paint», որը դեմքը սև և սպիտակ դիմահարդարմամբ ծածկելն էր։ Ըստ Նեքրոբաթչերի՝ «դա ոչ մի կապ չուներ այն բանի հետ, որ Kiss-ը և Էլիս Քուփերը դիմահարդարում էին օգտաԽմբագրելու համար օգնություն ստանալգործում։ Հելհամմերը պնդում էր, որ Դեդը «բլեք-մետալի առաջին երաժիշտն էր, որն օգտագործեց corpse paint»: Իր դիակի կերպարը լրացնելու համար Դեդը թաղում էր իր բեմական հագուստը և հաջորդ օրը նորից հանում, որպեսզի համերգին հագնի։ Ելույթ ունենալիս Դեդը հաճախ իրեն կտրտում էր որսորդական դանակով կամ կոտրված ապակու կտորներով։ Բացի այդ, խումբը հաճախ ուներ խոզի կամ ոչխարի գլուխ, որը դնում էին իրենց բեմի առաջին մասում։
Սթիան Յոհանսենը («Օկուլտուս»), ով որոշ ժամանակով որպես վոկալիստ ստանձնեց Դեդի պաշտոնը, նրա մասին այս հայտարարությունն արեց."«Նա իրեն մարդ չէր տեսնում, նա իրեն տեսնում էր որպես այլ աշխարհիղ մի արարած։ Նա ասաց, որ շատ տեսիլքներ ունի, որ արյունը սառել է երակների մեջ, որ մեռել է։ Դա է պատճառը, որ նա վերցրեց այդ կեղծանունը։ Գիտեր, որ կմահանա»։"1990-ին Մեյհեմի անդամները տեղափոխվեցին Օսլոյի մերձակայքում գտնվող «անտառի հին տուն», որն օգտագործվում էր խմբի փորձերի համար։ Նրանք սկսեցին երգեր գրել իրենց հաջորդ ալբոմի ՝ De Mysteriis Dom Sathanas-ի համար։ Մեյհեմի բասիստ Նեքրոբաթչերն ասում է, որ որոշ ժամանակ միասին ապրելուց հետո Դեդն ու Եվրոնիմուսը «շատ են նայդայնացրել միմյանց», և «վերջում ընկերներ չեն եղել»։ Հելհամմերը հիշեցնում է, որ Դեդը մի անգամ դուրս գնաց անտառում քնելու, քանի որ Եվրոնիմուսը նվագում էր սինթ երաժշտություն, որը Դեդն ատում էր։ Եվրոնիմուսն այնուհետև դուրս եկավ և հրացանից կրակ բացեց դեպի օդ։ Վարգ Վիկերնեսը պնդում է, որ Դեդը մի անգամ դանակահարել է Եվրոնիմուսին։
1991 թ. ապրիլի 8-ին Դեդը ինքնասպանություն գործեց խմբին պատկանող տանը։ Նրան գտել է Եվրոնիմուսը՝ կտրատված դաստակներով և գլխի հրազենային վնասվածքով։ Դեդի ինքնասպանության մասին գրությունը սկսվում է «Կներեք ողջ արյան համար» նախադասությամբ և պարունակում է հակիրճ բացատրություն՝ «Ոչ ոք չի հասկանա դա, բայց որպես մի տեսակ բացատրություն՝ ես մարդ չեմ, սա միայն երազ է և շուտով արթնանալու եմ»։ Ամբողջ նամակը հանրայինացվեց։ Ավարտվում էր ասելով՝ «Ես նոր չեմ կայացրել այս որոշումը, այլ 17 տարի առաջ»։ Գրառմանը կցված՝ Դեդը թողել է «Life Eternal» երգի բառերը։ Երբ Եվրոնիմուսը գտավ այս ամենը, նա գնաց մոտակա խանութ և գնեց միանգամյա տեսախցիկ՝ դիակը լուսանկարելու համար որոշ իրեր վերադասավորելուց հետո։ Այս լուսանկարներից մեկը հետագայում օգտագործվել է որպես bootleg կենդանի ալբոմի շապիկ, որը կոչվում է Dawn of the Black Hearts:
Նեքրոբաթչերը հիշում է, թե ինչպես է Եվրոնիմուսն իրեն ասել ինքնասպանության մասին."«Օյսթենն ինձ զանգահարեց հաջորդ օրը... և ասաց․ «Դեդը իրոք շատ լավ բան է արել։ Նա սպանել է իրեն»։ Մտածեցի՝ խելքը թռցրել է։ Ի՞նչ է նշանակում շատ լավ բան է արել։ Նա ասում է. «Հանգստացի՛ր, ես ամեն ինչի լուսանկար ունեմ»։ Ես ցնցման ու վշտի մեջ էի։ Նա պարզապես մտածում էր, թե ինչպես օգտագործել դրանք, ուստի ես նրան ասացի. «Լավ, Նույնիսկ չզանգահարես ինձ նախքան այդ նկարները ոչնչացնելը»։"Եվրոնիմուսը Դեդի ինքնասպանությունն օգտագործեց Մեյհեմի չար կերպարը ցուցադրելու համար և պնդեց, որ Դեդը սպանել է իրեն, քանի որ բլեք-մետալը դարձել էր ժամանակակից և լայնորեն գովազդվող։ Ժամանակի ընթացքում լուրեր տարածվեցին, որ Եվրոնիմուսը շոգեխաշել է Դեդի ուղեղի կտորները և վզնոցներ պատրաստել նրա գանգի կտորներով։ Խումբը ավելի ուշ հաստատեց, որ վերջինս ճշմարիտ է։ Ավելին, Եվրոնոիմուսը պնդում էր, որ այդ վզնոցները տվել է դրան արժանի երաժիշտներին, ինչը հաստատեցին դեպքի մի քանի այլ անդամներ։
De Mysteriis Dom Sathanas, խմբի փլուզում (1991–1994)
Դեդի ինքնասպանությունն այնքան է ազդել Նեքրոբաթչերի վրա, որ հեռացել է Մեյհեմից։ Խումբը կարճ ժամանակ ելույթ ունեցավ Օկուլտուսի հետ, ով միացավ  խմբին, որպեսզի ձայնագրի վոկալի և բասի պարտիաները Մեյհեմի De Mysteriis Dom Sathanas դեբյուտային ալբոմի համար։ Այնուամենայնիվ, սա կարճաժամկետ էր․ նա հեռացավ խմբից Եվրոնիմուսից մահվան սպառնալիք ստանալուց հետո։ 1993-ի հուլիսին Live in Leipzig-ը թողարկվեց՝  որպես խմբից հարգանքի տուրք Դեդին։
1992-ի վերջին վերսկսվեց Մեյհեմի առաջիկա ալբոմի ձայնագրությունը։ Այսպիսով, Արսեթը ներգրավեց ևս երեք շրջանի երաժիշտների՝ Բուրզումից Վարգ Վիկերնեսը (բեմական անունը՝ «Count Grishnackh»), Thorns-ի Սնոր Ռաչ-ը («Բլեքթորն»), ովքեր նվագում էին համապատասխանաբար բաս կիթառ և ռիթմ կիթառ, ինչպես նաև հունգարական Tormentor բլեք-մետալ խմբի երգիչ Աթիլա Չիհարին։
Իր ծնողների բողոքների պատճառով Եվրոնիմուսը փակեց իր խանութը՝ պատճառաբանելով լրատվամիջոցների և ոստիկանության ուշադրությունը։ Ալբոմի մեծ մասը ձայնագրվել է 1993-ի առաջին կեսի ընթացքում Բերգենի Grieg դահլիճում։ Ալբոմի թողարկմանը զուգահեռ Եվրոնիմուսը և Վիկերնեսը մտադրություն են ունեցել պայթեցնել Նիդարոսի տաճարը, որը հայտնվեց ալբոմի շապիկում։ 1993 թվականի օգոստոսին Եվրոնիմուսի սպանությունը վերջ տվեց այս ծրագրին և հետաձգեց ալբոմի թողարկումը։
1993-ի օգոստոսի 10-ին Վիկերնեսը սպանեց Եվրոնիմուսին։ Այդ գիշեր Վարգ Վիկերնեսը և Ռուչը Բերգենից 518 կմ գնացին դեպի Օսլոյի Եվրոնիմուսի բնակարան։ Նրանց ժամանելուն պես սկսվեց մի կոնֆլիկտ, որն ավարտվեց այն ժամանակ, երբ Վարգը դանակահարեց Եվրոնիմուսին։ Նրա դին գտել են բնակարանից դուրս, քսաներեք վերքերով, երկուսը՝ գլխին, հինգը` պարանոցին և տասնվեցը`մեջքին։
Վիկերնեսը պնդում է, որ Եվրոնիմուսը ծրագրել էր խոշտանգել նրան մահվան և տեսանկարահանել այդ իրադարձությունը, քանի որ չէր ստորագրում պայմանագիրը։ Սպանության գիշերվա վերաբերյալ Վարգ Վիկերնեսն ասում է, որ ինքը մտադրվել է Եվրոնիմուսին հանձնել կնքված պայմանագիրը և «ասել նրան, որ ոչինչ չանի», բայց Եվրոնիմուսը առաջինը հարձակվեց նրա վրա։
Բացի այդ նա նաև պնդում էր, որ Եվրոնիմուսի վերքերի մեծ մասը պատճառվել է կոտրված ապակուց, որի վրա նա ընկել է կռվի ընթացքում։ Վարգ Վիկերնեսը ձերբակալվեց մի քանի օրվա ընթացքում և մի քանի ամիս անց նրան դատապարտեցին 21 տարվա ազատազրկման՝ առավելագույն պատիժը, որը կիրառվում էր Նորվեգիայում ինչպես սպանության, այնպես էլ եկեղեցական հրկիզումների համար։ Նա ազատվել է բանտից 2009 թվականին։
Մնացին միան Աթիլան և Հելհամմերը։ Մեյհեմը դադարեց գոյություն ունենալ։
Նեքրոբաթչերը 2019 թ.-ի հոկտեմբերի 15-ին կայացած հարցազրույցում քննարկեց իր դառնությունը Եվրոնիմուսի նկատմամբ՝ Վիկերնեսի հետ խմբում փոխարինվելուց հետո՝ De Mysteriis Dom Sathanas-ի ձայնագրությունից առաջ։ Այնուհետև նա խոսեց Եվրոնիմուսի սպանության մասին․"«Լավ, ես հիմա կարող եմ դա ասել, քանի որ երկար տարիներ անընդմեջ պահում եմ գաղտնի, բայց իրականում ուզում էի ինքս Եվրոնիմուսին սպանել։ Երբ դա պատահեց, ես տեսա առավոտյան թերթը, մտածեցի. «Ես պետք է տուն հասնեմև դուրս բերեմ իմ տան մեջ եղած բոլոր զենքերն ու թմրանյութը, քանի որ նրանք գալիս են իմ տուն, որովհետև ես, հավանաբար, լինելու եմ սրա համար մեկ կասկածյալը»։ Բայց ես չգիտեի, որ Նորվեգիայի ոստիկանությունն արդեն գիտեր, որ նա դատապարտվելու ​​է Եվրոնիմուսին սպանելու համար։ Նրանք գաղտնալսել էին Վարգի հեռախոսը, և նա, իրոք, խոսեց այդ սպանության մասին նախքան Բերգենը մեկնելը, այնպես որ ոստիկանները արդեն գիտեին, որ նա գալիս է, ուստի հավանաբար մտածում էին․ «Մենք այդ տղային չենք բանտարկել եկեղեցիներ այրելու համար, այնպես որ եկեք բանտարկենք նրան սպանության համար և միևնույն ժամանակ ազատվենք Օսլոյից այդ տղայի հետ»։ Այսպիսով, սա այն է, ինչ տեղի է ունեցել»։"1994-ի մայիսին De Mysteriis Dom Sathanas-ը թողարկվեց նվիրված Եվրոնիմուսին։ Դրա թողարկումը հետաձգվել էր Եվրոնիմուսի ծնողների կողմից գանգատների պատճառով, որոնք դեմ էին արտահայտվել Վիկերնեսի նվագած բաս կիթառի հատվածների առկայությանը։ Ըստ Վիկերնեսի՝ Հելհամմերը հավաստիացրել է Արսեթսի ծնողներին, որ ինքն էլի ձայնագրելու է բասի հատվածները, բայց չկարողանալով բաս կիթառ նվագել՝ Հելհամմերը թողել է բասի հատվածները անփոփոխ, ուստի ալբոմը Վիկերնեսին ներկայացնում է որպես բասիստ։
Վերամիավորում Մանյակի և Նեքրոբաթչերի հետ, Բլեսֆեմեր (1994–2004)
1994 թվականի սկզբին Հելհամմերը, Մանյակը և Նեքրոբաթչերը վերակազմավորեցին խումբը՝ Եվրոնիմուսի փոխարեն նոր կիթառահար ընտրելով Ռունե Էրիկսենովին («Բլեսֆեմեր»)։ Չնայած որոշ հակասություններ և թերահավատություն ունենալուն, որի պատճառն էր առանց հիմնադիր անդամ Եվրոնիմուսի խումբը վերակազմավորելը, խումբը վերադարձավ ակտիվ գործունեության 1997 թվականին Wolf's Lair Abyss մինի ալբոմով։
Դրան հաջորդեցին մի շարք եվրոպական ներկայացումներ, այդ թվում`Միլանում, որտեղ ներկայացվեց հյուրընկալող Չիհարին, ով ձայնագրվեց այդ տարվա Mediolanum Capta Est կենդանի ալբոմում։ Այս շրջագայության ընթացքում խմբին կարճ ժամանակ անց միացավ երկրորդ կիթառահար Ալեքսանդր Նորդգարենը։
Այս նոր փուլում հայտարարություններ արվեցին Հելհամմերի կողմից (ով խոսեց Նորվեգիայում խառնածին ռասաների և օտարերկրացիների դեմ) և նացիստական ​​պատկերներ օգտագործվեցին, ինչպիսիք են սվաստիկայով դրոշները փորձերի սենյակում, Տոտենկոպֆի զինանշանը և ապրանքները, որոնք խորհրդանշում են «Ազգային միասնության կուսակցության» խորհրդանիշը, ինչը հանգեցրեց նեոնացիզմի մեջ մեղադրանքների հակասությունների։ Բացի այդ, Հելհամմերը հայտարարել է, որ նոր կազմից ոչ մեկը սատանայապաշտ չէ և որ «սատանայական իրերը այն չեն, ինչ ես զգում եմ, որ այսօր Մեյհեմն է։ Մեյհեմի երաժշտությունը դեռևս մութ է, բայց ես չէի ասի, որ դա սատանայական է։»
Խմբի երկրորդ լիամետրաժ ալբոմը՝ Grand Declaration of War, լույս տեսավ 2000 թվականին։ Խստորեն ազդվելով պրոգրեսիվ մետալից՝ ալբոմը հիմնված էր հայեցակարգի վրա, որը զբաղվում էր պատերազմի և պատմության թեմաներով։
Խումբը Chimera-ն թողարկեց 2004-ին՝ ցույց տալով վերադարձ իրենց սկզբնական հնչողությանը, բայց ավելի բարձր ձայնային որակով և առաջադեմ առաջընթացով։
Այդ տարի ավելի ուշ Մանյակը հեռացավ խմբից։ Ըստ Նեքրոբաթչերի՝ դրա պատճառն էր նրա ալկոհոլիզմը, որն առաջացել էր բեմական վախի հետևանքով։ Նրան փոխարինելու եկավ Աթիլա Չիհարը։
Աթիլա Չիհարի վերադարձը, Ordo Ad Chao (2004–2008)
Խմբի չորրորդ լիամետրաժ ալբոմը` Ordo ad Chao-ն, թողարկվեց 2007 թվականի ապրիլին։ Այն ուներ շատ ավելի հում ձայն, քան խմբի վերջին աշխատանքների մնացած մասը․ հարվածային գործիքները հավասարակշիռ չէին երգերում և բասը էապես ծանր էր բլեք-մետալի համար։
Ալբոմի մասին խոսել ու գրոլ են շատերը, և այն հանդիսանում է խմբի ամենաբարձր վարկանիշային ալբոմը՝ առաջին հորիզոնականը զբաղեցնելով Նորվեգիայի աղյուսակում։ 2008-ի սկզբին Ordo Ad Chao-ն արժանացավ Spellemannprisen-ին, որը մրցանակ է Նորվեգիայի երաժշտական մեծագույն և հնագույն մրցանակների շոուներից մեկից։ Այն տեղ զբաղեցրեց 2007 թվականի Լավագույն Մետալ Ալբոմ անվանակարգում։
Էկսերոնդա
Էկսերոնդա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Mayhem
Աթիլա Չիհարի վերադարձը, Ordo Ad Chao (2004–2008)
2008-ի ապրիլին Բլեսֆեմերը հայտարարեց խումբը լքելու իր մտադրության մասին՝ հայտնելով, որ ցանկություն չունի շարունակել՝ չնայածիրենց ձեռքբերումների վերաբերյալ գոհունակությունից։ Դրանից հետո նա շարունակեց աշխատանքը պորտուգալական Ava Inferi խմբի հետ։ Սա ազդարարեց երաժիշտի հեռացումը։
Էկսերոնդա
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Mayhem
Բլեսֆեմերից հետո, Esoteric Warfare (2008–2015)
Մոտակա շրջագայությունների ​​ծրագրերի մասին հայտարարվեց խմբի համացանցային էջում` Բլեսֆեմերի մասին խոսող վերջին գրությունից մի քանի շաբաթ անց։ 2008-ի հոկտեմբերին Dimension F3H-ի և Limbonic Art-ի Կրիստեր Դրեյերը («Մորֆեուս») միացավ խմբին որպես շրջագայությունների կիթառահար՝ իրենց առաջիկա South America Fucking Armageddon շրջագայության համար։
Էկսերոնդա
Ծանոթագրություններ
Կատեգորիա:Օսմանյան կայսրության հայաբնակ գյուղեր
Mayhem
Բլեսֆեմերից հետո, Esoteric Warfare (2008–2015)
Խմբի անդամները շրջագայել են 2008 և 2009 թվականների վերջին այս կազմով, մինչև 2009-ի ամառային շրջագայության ամսաթվերը հայտարարելը, որի ժամանակ նվագելու էին ֆրանսիացի երաժիշտ Սիլմայեթի հետ՝ որպես երկրորդ շրջագայությունների կիթառահար։ 2009-ի նոյեմբերին խումբը ձերբակալվել է Նիդեռլանդների Թիլբուրգ քաղաքում՝ շրջագայության ընթացքում հյուրանոցային սենյակ քանդելուց հետո։ Նորվեգացի կիթառահար Teloch of Nidingr-ը փոխարինեց Սիլմայեթին, իսկ Imperial Vengeance-ի բրիտանացի կիթառահար Չարլզ Հեդգերը («Ghul») փոխարինեց Մորֆեուսին 2011 և 2012 թվականներին։
2012-ին տված հարցազրույցում Նեքրոբաթչերը բացահայտեց, որ Մայհեմը սկսել է աշխատանքը հինգերորդ ստուդիական ալբոմի վրա։ 2014-ի փետրվարի 18-ին հայտարարվեց, որ Մայհեմը նոր ալբոմ կթողարկի 2014-ի մայիսին, իսկ նոր «Psywar» երգը հասանելի դարձավ ունկնդրողների համար։
2014 թ.-ի փետրվարի 20-ին, խմբի ձայնագրման լեյբլը՝ Season of Mist-ը, հայտարարեց, որ Esoteric Warfare անունով նոր ալբոմը կթողարկվի աշխարհով մեկ 2014 թ.-ի մայիսի 27-ին։ Սա նշանավորեց Մեյհեմի՝ ստուդիայում առաջին ջանքերը Բլեսֆեմերի հեռանալուց և Թելոքի խմբում մշտական կարգավիճակ ձեռք բերելուց հետո։
2015 թվականի հունվարին Մեյհեմը, Ուոթեյնը և Ռևենջը միասին ելույթ ունեցան որպես ԱՄՆ-ում անցկացվող «Black Metal Warfare» համերգային շրջագայության մաս։ Նույն թվականի նոյեմբերին Մեյհեմը և Ուոթեյնը նորից շրջագայեցին Ռոթինգ Քրիստի հետ որպես նախորդ համերգային շրջագայության «երկրորդ մաս»։
Սկավառակագրություն
Հիմնական հոդված՝ Mayhem discography
Արտաքին հղումներ
Կատեգորիա:Նորվեգական բլեք-մետալ խմբեր Կատեգորիա:1984 հիմնադրված երաժշտական խմբեր
Վերին Զապորնայա
Վերին Զապորնայա (Верхняя Запорная), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մոտմա գետի վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ջրային եղջերու
Ջրային եղջերու (Hydropotes inermis)՝ պատկանում է անեղջյուր եղջերուների ցեղին և հանդիսանում է եղնիկանմանների (Cervidae) ընտանիքի ջրային եղջերուներ (Hydropotes) ցեղի միակ ներկայացուցիչը։
Արտաքին տեսքը
Մարմնի երկարությունը կազմում է 75-100 սմ, բարձրությունը՝ 45-55 սմ, քաշը՝ 9-15 կգ։ Եղջյուրները բացակայում են, արուների մոտ առկա են արտահայտված փքումներ գլխի վերին հատվածում, որոնք դուրս են գալիս այդ հարթությունից 5-6 սմ։ Փոքր պոչը (5-8 սմ) դժվար նկատելի է, վերին ծնոտը և աչքերը պարփակող շրջանակները սպիտակ են։ Ընդհանուր գունավորումը շագանակագույն է։ Ամառային մորթին կարճ է, ձմեռայինը՝ փափուկ, սակայն ենթամորթին հաճախ բացակայում է։
Կենսակերպը
Կենսակերպը լիովին ուսումնասիրված չէ։ Ապրում են միայնակ կամ զույգերով։ Վարում է ցերեկային կենսակերպ և չափազանց զգույշ է։
Բնակության պայմանները
Բնակեցնում է խոտով առատ ափային մացառուտները։
Սննդակարգը
Հիմնականում սնվում է խոտով, ինչպես նաև տերևներով և երիտասարդ որթերով։
Բազմացումը
Բեղմնավորումը տեղի է ունենում դեկտեմբերին, այդ ժամանակ արուների միջև կռիվներ են սկսվում։ Բեղմնավորման շրջանից հետո հանդիպում են սպիներով արուներ։ Կռվի ժամանակ արուները արձակում են բարձր կերկերուն ձայներ։ Հղիությունը տևում է մոտ 6 ամիս, հունիս-հուլիս շրջանում ծնվում են մեկ կամ երկու, երբեմն երեք ձագեր։
Տարածվածություն
Տարածված են Յանցզիի հովիտից հյուսիս ընկած Արևելյան Չինաստանում (Hydropotes inermis inermis ենթատեսակը), և Կորեայում (Hydropotes inermis argyropus ենթատեսակը)։
Բուծվում են աշխարհի բազմաթիվ արգելոցներում։
Արտաքին հղումներ
Կատեգորիա:Որոճողներ Կատեգորիա:Ասիայի կաթնասուններ
Փհենյանի դպրոցականների պալատ
Փհենյանի դպրոցականների պալատ, արտադասարանական ուսումնական հաստատությունը Կորեայի Ժողովրդա-դեմոկրատական Հանրապետության մայրաքաղաք Փհենյանում։ Գտնվում է մայրաքաղաք Փհենյանի կենտրոնական հատվածում ։
Շենքի բացման արարողությունը կայացել է 1967 թվականի ապրիլի 16-ին։ Այնտեղ հիմնականում հաճախում են մայրաքաղաքի տարրական ու միջնակարգ դպրոցների աշակերտները։ Փհենյանի դպրոցականների պալատը հաճախ շփոթում են Մանգյոնդե շրջանի դպրոցականների պալատի հետ։
Դպրոցականների պալատը բաղկացած է երկու շենքերից՝ իննը հարկանի և հինգ հարկանի։ Շենքի ընդհանուր մակերեսը կազմում է 50 հազար մ², իսկ տարածքի ընդհանուր մակերեսը՝ 110 հազար մ²։ Իննը հարկանի շենքի բարձրությունը կազմում է 48 մետր։ Շենքում տեղակայված են 1100 նստատեղ ունեցող թատերասրահ և սպորտային դահլիճ, որը միաժամանակ կարող է տեղակայել մինչև 500 մարդու։ Ընդհանուր առմամբ շենքում գործում է մոտ 500 տարբեր խմբակ ու բաժին ։
Կառույցը հետաքրքրության օբյեկտ է հանդիսանում զբոսաշրջիկների համար։ Նաև, որոշ տվյալներով, այն ներառված է այդ երկիր այցելող զբոսաշրջիկների էքսկուրսիոն ծրագրերում։
Գրականություն
Կատեգորիա:Կրթությունը Հյուսիսային Կորեայում Կատեգորիա:Փհենյանի մշակույթ Կատեգորիա:Փհենյանի շենքեր և կառույցներ
Բերեժանկա (գյուղ, Չեմերովեցի շրջան)
Բերեժանկա (Бережанка), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Բերեժանկա գյուղում բնակվում էր 1 188 մարդ։ Բնակավայրը զբաղեցնում է 2,77 կմ² տարածք։ Բնակչության խտությունը կազմում էր 428,88 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Չեմերովեցի շրջանի բնակավայրեր Կատեգորիա:Ուկրաինայի գյուղեր
Թալ (բույս)
Թալ, թաղթ, մոխրաթելուկ, թելուկազգիների ընտանիքի միամյա կամ բազմամյա խոտաբույսերի, կիսաթփերի կամ թփերի ցեղ։ Հայտնի է մոտ 200 (այլ տվյալներով՝ 225), Հայաստանում՝ 12 տեսակ՝ Տարածված է գրեթե բոլոր մարզերում։ Աճում է չոր, քարքարոտ, խճոտ լանջերին, գետերի հովիտներում, լճափերին, աղուտներում, բանջարանոցներում և այլն։ Ցողունը ճյուղավորվող է, բարձրությունը՝ 10-150 սմ։ Տերևները հերթադիր կամ հակադիր են, եռանկյունաձև, նշտարաձև, ձվաձև, նիզակաձև՝ հաճախ պատված մոխրագույն ալրանման փառով։ Ծաղկաբույլը հասկանման կամ հուրանանման է, ծաղիկները՝ մանր, հիմնականում՝ միասեռ։ Իգական ծաղիկները պատված են ծածկոցով, որը գերաճում է պտղի հասունացման ժամանակ։ Ծաղկում է հուլիս-սեպտեմբերին։ Պտուղը միասերմ, չբացվող ընկուզիկ է։ Որոշ տեսակներ դեղաբույսեր են. պարունակում են սապոնիններ (սերմերը), պոտաշ (մոխիրը) և այլն։ Ուտելի են (եփած)։
Կատեգորիա:Ծաղկավոր բույսեր
Անդրեա Բոչելլի
Անդրեա Բոչելլի (Andrea Bocelli, ), իտալացի երգիչ (տենոր)         ։
Կենսագրություն
Անդրեա Բոչելլին ծնվել է 1958 թվականին սեպտեմբերի 22 Իտալիայի Տոսկան մարզի Պիզա քաղաքում, թույլ տեսողությամբ ։ Բոչելլին 12 տարեկան հասակում ֆուտբոլային պատահարի պատճառով կուրանում է։ Ավելի ուշ նա ավարտում է իրավաբանական դպրոցը և սկսում լուրջ զբաղվել երգեցողությամբ։
Անդրեա Բոչելլին ձայնագրել է 13 ալբոմ, որոնցից երկուսը կլասիկ ու փոփ ժանրերում, երկու հիթային և ութ օպերային ալբոմներ, որոնք վաճառվել են աշխարհում շուրջ 70 միլիոն օրինակով։ Բոչելլին փաստորեն խոշորագույն ներկայացուցիչ է դասական երաժշտության մեջ։ Այդ է վկայում հենց նրա ալբոմների այդքան շատ վաճառքը    ։
1998 թվականին Բոչելլին People Magazine-ում ճանաչվել է տարվա ամենագեղեցիկ 50 մարդկանցից մեկը ։ 1999 թ. «Գրեմմի» մրցանակաբաշխությունում «Լավագույն նոր արտիստ» (Best New Artist) անվանակարգում գնահատվել է երկրորդ անգամ, որտեղ ներկայացվել էր դասական երաժշտության կատեգորիայում ։ Անիմացիոն «Կախարդական սուրը» ֆիլմի համար Բոչելլի Սելին Դիոնի հետ համատեղ "The Prayer" դուետը ստացել է Ոսկե գլոբուս, որպես լավագույն օրիգինալ երգ, նույն կատեգորիայում գնահատվել է նաև Academy Award մրցանակաբաշխությանը։ Sacred Arias ալբոմի համար Անդրեա Բոչելլին գրանցվել է Գինեսի ռեկորդների գրքում։ Այս ալբոմը ամբողջ աշխարհում վաճառվեց 5 միլիոն օրինակով, դառնալով դասական ժանրի մենակատար երգչի ամենամեծ վաճառքն ունեցող ալբոմ ։ 1997-ի փոփ ալբոմը, որը կոչվում էր Romanza, վաճառվել է ամբողջ աշխարհում շուրջ 20 միլիոն օրինակով, դարձնելով Բոչելլիի ալբոմը աշխարհում ամենամեծ վաճառքն ունեցող իտալացի երգչի ալբոմ ։ Այս ալբոմը Կանադայում, ինչպես նաև Եվրոպայում ու Լատինական Ամերիկայում դարձել է ամենաշատ վաճառվող օտարազգի երգչի ալբոմ։ Ալբոմի առաջին սինգլը՝ Time to Say Goodbye" վաճառվել է Գերմանիայում 3 միլիոն օրինակով, և 12 միլիոն օրինակով ամբողջ աշխարհում, դառնալով բոլոր ժամանակների ամենամեծ վաճառքն ունեցող սինգլ  ։
2012 թվականին ապրիլ ամսին Անդրեա Բոչելլին այցելել է Հայաստան և բացօթյա համերգ տվել Երևանում։
Ծանոթագրություններ
Կատեգորիա:Իտալացի երգիչներ Կատեգորիա:«Գրեմմի» մրցանակի դափնեկիրներ Կատեգորիա:Կույր երաժիշտներ Կատեգորիա:Հոլիվուդյան փառքի ծառուղի Կատեգորիա:Իտալացի իրավագետներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Brit Awards մրցանակի դափնեկիրներ Կատեգորիա:Պիզայի համալսարանի շրջանավարտներ Կատեգորիա:20-րդ դարի օպերային երգիչներ Կատեգորիա:Իտալացի կոմպոզիտորներ Կատեգորիա:Իտալացի դաշնակահարներ Կատեգորիա:Երաժշտական պրոդյուսերներ
Յոհան Բալտազար Նեյման
Յոհան Բալտազար Նեյման կամ Նեյման (Johann Balthasar Neumann ), գերմանական բարոկկոյի և ռոկոկոյի ամենամեծ ճարտարապետներից մեկը։
Կենսագրություն
Բալտազար Նեյմանը արհեստի առաջին քայլերը 18-րդ դարի սկզբին հավանաբար կատարել է իր կնքահոր՝ զանգի պատրաստման և մետաղի ձուլման վարպետ Բալթազար Պլացերի ղեկավարությամբ։ Գնացել է Վյուրցբուրգ՝ Սեբալդ Կոխի մոտ սովորելու, որից հետո 1711 թվականին ստացել է «զինագործի, ռազմական և կենցաղային հրարվեստի» վարպետի կոչում։
1712 թվականին Նեյմանը շարքային ծառայության է անցել Ֆրանկոնիայի հրետանու մեջ, քանի որ ինժեների կարիերան բաց էր միայն զինվորականների համար։ Այս ընթացքում նա ուսումնասիրել է բերդաշինության արվեստը։ 1714 թվականից Նեյմանը ծառայել է Վյուրցբուրգի եպիսկոպոսներին։ 1717-18 թվականներին Նեյմանը ֆրանկոնյան զորքերի հետ մեկնել է Ավստրիա և Հունգարիա, որտեղ, հավանաբար, որպես ինժեներ մասնակցել է Բելգրադի ամրացմանը։
Սալու
Սալու, գյուղ Արևմտյան Հայաստանում, Էրզրումի վիլայեթի Խնուսի գավառում ։
Յոհան Բալտազար Նեյման
Կենսագրություն
Որոշ ժամանակ Նեյմանն աշխատել է Վյուրցբուրգի ճարտարապետներ Անդրեաս Մյուլլերի և Ժոզեֆ Գրիզինգի ղեկավարությամբ, իսկ 1719 թվականին նոր արքեպիսկոպոս Յոհան Ֆիլիպ Ֆրանց ֆոն Շյոնբորնը Բալտասար Նեյմանին նշանակել է Վյուրցբուրգի արքեպիսկոպոսարանի շինարարական ծառայության պատասխանատու։ Այս կարգավիճակում՝ 1720 թվականին, Նեյմանին վստահվել է Վյուրցբուրգում նոր պալատ-նստավայրի նախագծումը։ Վյուրցբուրգի արքեպիսկոպոսը հետևել է իր մորեղբոր՝ Մայնցի կուրֆյուրստ Լոտար Ֆրանց ֆոն Շյոնբորնի առաջարկին, որը Նեյմանի ճարտարապետական տաղանդը նկատել էր դեռ 1715 թվականին։
Սալու
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Յոհան Բալտազար Նեյման
Կենսագրություն
Այս տարիներին Նեյմանի ճարտարապետական հայացքները ձևավորվել են Վյուրցբուրգի եպիսկոպոսի ծառայության մեջ գտնվող այլ ճարտարապետների հետ համագործակցությամբ, ինչպիսիք են Մաքսիմիլիան ֆոն Վելշը, Էրտալ և Ռիտեր ֆոն Գրոնեշտեյն եղբայրները, որոնց միջոցով նա ծանոթացել է վաղ ֆրանսիական դասական Մանսարի  ճարտարապետությանը։ Վիեննայի ճարտարապետ Յոհան Լուկաս ֆոն Հիլդեբրանդտը որոշիչ ազդեցություն է ունեցել Նեյմանի ոճի վրա։
Պալատական նախագծի նախապատրաստման ընթացքում Նեյմանն իր գործատուի անունից մեկնել է ուսումնական շրջագայության և այցելել Մանհայմ, Բրուխսալ, Ստրասբուրգ, Նանսի և Փարիզ։ Այստեղ, ֆրանսիական արքայի առաջին ճարտարապետ Ռոբեր դե Կոտտի ազդեցության տակ, վերջապես ձևավորվել են տարածության հետ վարվելու նրա նորարարական տեսակետները։ Ֆրանսիացի ճանաչված ճարտարապետ Ջերմեն Բոֆրանի հետ միասին Նեյմանը աշխատել է Փարիզում՝ լայնածավալ սանդուղքների իր նախագծերի վրա, որոնք հետագայում նրան հայտնի են դարձրել։ 1724 թվականին Նեյմանը մայորի կոչում է ստացել։ Շնորհիվ գաղտնի խորհրդական Ֆրանց Իգնատի Շիլդի դուստր Մարիա Եվա Էնգելբերտ Շիլդի հետ ամուսնության՝ Նեյմանը դարձել  է քաղաքի ամենաազդեցիկ տների և եպիսկոպոսության անդամ։
1729 թվականին Նեյմանը ստացել է փոխգնդապետի աստիճան և փոխարինել Մաքսիմիլիան ֆոն Վելշին որպես Բամբերգի շինարարական ծառայության պետ, երկրորդ եպիսկոպոսության արքեպիսկոպոս Ֆրիդրիխ Կառլ ֆոն Շոնբորնի տիրույթում։ Այնտեղ նա կառուցել է Vierzenheiligen մեծ տաճարը։ 1731 թվականին Նեյմանը ղեկավարել է Վյուրցբուրգի համալսարանի քաղաքացիական և ռազմական ճարտարապետության բաժինը, որը ստեղծվել էր հատուկ նրա համար, և 1741 թվականին ստացել է ամենաբարձր՝ գնդապետի աստիճան։
Շյոնբորն ընտանիքի կառուցապատման մոլուցքի շնորհիվ, որով փորձել են ամեն տեղ իրենց հովանավորյալներին դնել, Նեյմանը պատվերներ է ստացել Շպայերի, Կոնստանսի և Տրիերի եպիսկոպոսներից և նույնիսկ Քյոլնի կուրֆյուրստ Կլեմենս Ավագուստ I Բավարիացուց։
Իր կյանքի վերջում Նեյմանը կայսր Ֆրանց I- ի պատվերով ստեղծել է, նախագծեր Վիեննայում Հոֆբուրգի նոր սանդուղքի համար, որը համարվել է բարոկկո սանդուղքների ամենահիասքանչ նմուշներից մեկը (1747), ինչպես նաև Շտուտգարտի (1747-1749), Կարլսրուեի (1750-) բնակավայրերի մեծամասշտաբ նախագծեր (1751) և Շվետցինգենը (1752)։
Նեյմանը մահացել է 1753 թվականին՝ հրետանային գնդապետի կոչումով և արքեպիսկոպոսի շինարարական ծառայության ղեկավարի պաշտոնով։ Այլ արհեստավորների կողմից ավարտին են հասցվել Ներեսհայմում վանական եկեղեցին և Տասնչորս Սրբերի բազիլիկը։
Ծանոթագրություններ
Կատեգորիա:Գերմանացի ճարտարապետներ Կատեգորիա:Անձինք նամականիշերի վրա Կատեգորիա:Գերմանացի ճարտարագետներ
Զունդերտ (համայնք)
Կատեգորիա:Հյուսիսային Բրաբանտի համայնքներ
Պոդգորնոե (գյուղ, Կուգարչինսկի շրջան)
Պոդգորնոե (Подгорное, Подгорный), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 645 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Իդա (գյուղ, Բաբուշկինսկի շրջան)
Բնակչությունը 2004 թվականին գրանցված տվյալներով կազմում էր 840 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վոլոգդայի մարզի Բաբուշկինսկի շրջանի բնակավայրեր Կատեգորիա:1960 թվականին հիմնադրված բնակավայրեր
Ծրագրային ապահովման արտոնագիր
Ծրագրային ապահովման արտոնագիր, ծրագրային ապահովման օգտագործման և տարածման առաջին գործիքը, որը պաշտպանված է հեղինակային իրավունքով։ Սովորաբար ծրագրային ապահովման արտոնագիրը հեղինակին թույլ է տալիս օգտագործել ծրագրի մեկ կամ մի քանի տարբերակներ, իսկ օգտագործումը արտոնագրի բացակայության դեպքում համարվում է հեղինակային իրավունքների խախտում։